૧૨મી જુલાઈના દિવસે બિહારના પ્રવાસ પર અમિત શાહ નીતિશકુમાર સાથે વાતચીત કરશે. બિહારમાં એનડીએના અન્ય સાથી પક્ષો સાથે તેમની સાથે પણ વાતચીત કરશે. એમ માનવામાં આવે છે કે, બિહારમાં એનડીએમાં કોઇ ખેંચતાણ અને વિખવાદ નથી તેવો સંદેશો આપવાના હેતુસર આ બેઠખ યોજાનાર છે. ભાજપના રાષ્ટ્રીય અધ્યક્ષ અમિત શાહ ૧૨મી જુલાઈના દિવસે પટણામાં જેડીયુ પ્રમુખ અને બિહારના મુખ્યમંત્રી નીતિશકુમાર સાથે વાતચીત કરનાર છે. અમિત શાહ અને નીતિશની આ વાતચીત બિહારમાં જેડીયુ અને ભાજપ ગઠબંધનને જાળવી રાખવા માટે મહત્વપૂર્ણ સાબિત થશે.